CELEX: 31982R1979
Language: bg
Date: 1982-07-19
Title: Регламент (ЕИО) № 1979/82 на Комисията от 19 юли 1982 година относно аналитичния метод за определяне на тегловно съдържание на сухо вещество в доматения сок за целите на бележка 4 към глава 20 от Общата митническа тарифа

02/ 2
               
               
                  BG
               
               
                  Официален вестник на Европейския съюз
               
               
                  115
               
            31982R1979
      
                  L 214/12
               
               
                  ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
               
            
         РЕГЛАМЕНТ (ЕИО) № 1979/82 НА КОМИСИЯТА
         от 19 юли 1982 година
         относно аналитичния метод за определяне на тегловно съдържание на сухо вещество в доматения сок за целите на бележка 4 към глава 20 от Общата митническа тарифа
         КОМИСИЯТА НА ЕВРОПЕЙСКИТЕ ОБЩНОСТИ,
         като взе предвид Договора за създаване на Европейската икономическа общност,
         като взе предвид Регламент (ЕИО) № 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на Общата митническа тарифа (1), последно изменен с Акта за присъединяване на Гърция, и по-специално член 3 от него,
         като има предвид, че е необходимо, с цел да се осигури еднакво прилагане на номенклатурата на Общата митническа тарифа, да се приеме разпоредба за класирането на доматен сок;
         като има предвид, че бележка 4 към глава 20 от Общата митническа тарифа, приложена към Регламент (ЕИО) № 950/68 на Съвета (2), последно изменен с Регламент (ЕИО) № 1883/82 (3), предвижда, че класирането на доматен сок зависи от тегловното съдържание на сухо вещество;
         като има предвид, че е необходимо да се възприеме аналитичен метод за определяне на съдържанието на сухо вещество;
         като има предвид, че въз основа на изследвания и експерименти беше установено, че описаният в приложението към настоящия регламент метод осигурява най-добри резултати;
         като има предвид, че мерките, предвидени в настоящия регламент, са в съответствие със становището на Комитета по номенклатурата на Общата митническа тарифа,
         ПРИЕ НАСТОЯЩИЯ РЕГЛАМЕНТ:
         
            Член 1
            За целите на бележка 4 към глава 20 от Общата митническа тарифа тегловното съдържание на сухо вещество в доматен сок се определя посредством метода, описан в приложението.
         
         
            Член 2
            Настоящият регламент влиза в сила на 42-ия ден след публикуването му в Официален вестник на Европейските общности.
         
         
            Настоящият регламент е задължителен в своята цялост и се прилага пряко във всички държави-членки.
            Съставено в Брюксел на 19 юли 1982 година.
            
               
                  За Комисията
               
               Karl-Heinz NARJES
               
                  Член на Комисията
               
            
         
         
            (1)  ОВ L 14, 21.1.1969 г., стр. 1.
         
            (2)  ОВ L 172, 22.7.1968 г., стр. 1.
         
            (3)  ОВ L 207, 15.7.1982 г., стр. 4.
      
      
         
            ПРИЛОЖЕНИЕ
            1.   ЦЕЛ И ОБЛАСТ НА ПРИЛОЖЕНИЕ
            Настоящият метод позволява определянето на тегловното съдържание на сухо вещество в доматен сок.
            2.   ОПРЕДЕЛЕНИЕ
            За тегловно съдържание на сухо вещество в доматен сок се приема остатъкът, получен след изсушаване на пробата в съответствие с описания по-долу метод.
            3.   ПРИНЦИП
            Загуба на тегло чрез изсушаване се определя, като се смеси пробата изцяло с диатомит или подобен материал, сместа предварително се изсушава, а след това се суши във вакуумсушилня в продължение на 2 часа при температура 70 ± 1 °С и при приблизително 6,6 kPA (66 mbar).
            4.   РЕАКТИВИ
            
                        4.1.
                     
                     
                        Диатомит или подобен материал
                     
                  
                        4.2.
                     
                     
                        Дестилирана вода
                     
                  5.   АПАРАТУРА
            
                        5.1.
                     
                     
                        Уреди за сушене
                     
                  
                        5.1.1.
                     
                     
                        Вакуумсушилня с автоматично задаване на температурата, термометър и уред за измерване на вакуума. Тази сушилная трябва така да е направена, че разликите в температурата на различни места върху изтеглящите се тави да не надвишава 2 °С.
                     
                  
                        5.1.2.
                     
                     
                        Сушилна пещ с вентилация, автоматично задаване на температурата и термометър. Тази пещ трябва така да е направена, че да осигурява бърза циркулация на въздуха вътре в пещта и достатъчно обмен с външния въздух, като по този начин постига бързо освобождаване на влага.
                     
                  
                        5.1.3.
                     
                     
                        Ако е необходимо също така:
                        водна баня.
                     
                  
                        5.2.
                     
                     
                        Уред за сушене на въздух, състоящ се от сушилна колона с пълнеж, прясно активиран силикагел или еквивалентен сушител с индикатор за влагата. Сушилната колона е свързана с промивно шише за газ, съдържащо концентрирана сярна киселина, което на свой ред е свързано, с цел изсушаване, с входния отвор за въздух на сушилнята. Празно промивно шише, в качеството на предпазен съд, трябва да се инсталира преди и след шишето, съдържащо концентрирана сярна киселина.
                     
                  
                        5.3.
                     
                     
                        Вакуумна помпа, която поддържа в сушилнята (5.1.1) вакуум най-малко 6,6 kPA (66 mbar).
                     
                  
                        5.4.
                     
                     
                        Плоскодънен неръждаем метален съд с диаметър най-малко 100 mm и височина най-малко 30 mm, с плътно прилепващ капак.
                     
                  
                        5.5.
                     
                     
                        Стъклена пръчка
                     
                  
                        5.6.
                     
                     
                        Ексикатор с прясно активиран силикагел или еквивалентен сушител с индикатор за влажност.
                     
                  
                        5.7.
                     
                     
                        Аналитични везни.
                     
                  6.   ПРОЦЕДУРА
            
                        6.1.
                     
                     
                        Претеглете около 1,5 g диатомит (4.1) в съд (5.4). Поставете отворен съда в сушилнята заедно с капака и сушете в продължение на 30 минути при температура 110 ± 3 °С. Поставете капака върху съда и сложете в ексикатора (5.6), оставете да се охлади и претеглете точно.
                     
                  
                        6.2.
                     
                     
                        Претеглете внимателно около 15 g от пробата в съда. Претеглете бързо, за да предотвратите загуба на влага.
                     
                  
                        6.3.
                     
                     
                        Смесете пробния материал с диатомита (4.1), като използвате стъклената пръчка (5.5) и разпределете равномерно сместа в съда. Изплакнете стъклената пръчка с дестилирана вода.
                     
                  
                        6.4.
                     
                     
                        Като използвате един от описаните по-долу методи, изсушете изследваната проба до видима сухота.
                     
                  
                        6.4.1.
                     
                     
                        Поставете съда, съдържащ изследваната проба, на водна баня при кипяща вода (5.1.3).
                     
                  
                        6.4.2.
                     
                     
                        Поставете съда, съдържащ изследваната проба, в сушилнята при температура 70 °С (5.1.2).
                     
                  
                        6.4.3.
                     
                     
                        Поставете съда, съдържащ изследваната проба, във вакуумната сушилня (5.1.1) при температура 70 °С и намалете налягането до около 41,3 kPA (413 mbar).
                     
                  
                        6.5.
                     
                     
                        Поставете съда, съдържащ частично изсушената изследвана проба, във вакуумсушилната (5.1.1). Намалете налягането до около 6,6 kPA (66,6 mbar) (съответстващо на две до четири мехурчета въздух на секунда през концентрирана сярна киселина).
                        Оставете изследваната проба да изсъхне за около два часа при температура 70 ± 1 °С.
                        Затворете вакуумната линия и бавно пускайте сух въздух, докато достигане атмосферното налягане.
                     
                  
                        6.6.
                     
                     
                        Преместете затворения съд, съдържащ изследваната проба, незабавно в ексикатора (5.6) и претеглете в момента, в който достигне температурата на околната среда.
                     
                  7.   ПРЕДСТАВЯНЕ НА РЕЗУЛТАТИТЕ
            
               Формула и метод за изчисляване на резултатите
            
            Процентът тегловно съдържание на сухо вещество се изчислява посредством следното уравнение:
            
               
            където:
            
                        m0
                        
                     
                     
                        =
                     
                     
                        първоначалната маса на изследваната проба, в грамове,
                     
                  
                        m1
                        
                     
                     
                        =
                     
                     
                        масата на чинията с диатомит, капак и изсушена утайка, в грамове,
                     
                  
                        m2
                        
                     
                     
                        =
                     
                     
                        масата на чинията с диатомит и капак, в грамове.